OPINTOKÄYNTI SPR:N KONTTI

1. Johdanto 3

2. Aiheen pohjustaminen 3

3. Vierailun taustatyö 4

4. Vierailu 5

5. Oman työn valinta ja pohdintaa 5

1. Johdanto

Tämä opintokäynti sijoittuu Suomen Punaisen Ristin Konttiin. Suunnitelma on

ala-asteen luokille 1-6, jakaen pienimmät oppilaat isoista erilleen. Opsin perusteista luokille1-5

tätä opintokäyntiä koskee tavoite: "kehittää arvostelukykyään ja kykyään eettiseen toimintaan ja

oppia huomaamaan kohtaamiensa arkipäivän tilanteiden eettiset ulottuvuudet ja käyttämään

eettisen ajattelun taitoja ja katsomuksellista harkintaa". Erityisesti eettinen toiminta painottuu tämän

käynnin motiivina. Lisäksi opsin tavoite: "tutustua ihmisoikeuksien, suvaitsevaisuuden,

oikeudenmukaisuuden ja kestävän kehityksen periaatteisiin ja oppia kantamaan vastuuta itsestään,

toisista ihmisistä, yhteisöstä ja luonnosta" toteutuu tässä käynnissä. Sisällöllisesti ihmissuhteet

ja moraalinen kasvu -otsikon alta löytyy kohdat: toisen kohtaaminen ja hänen asemaansa

asettuminen, ihmisen hyvyys sekä oikeudenmukaisuus, oikeudenmukaisuuden toteutuminen

jokapäiväisessä elämässä, rikkaus ja köyhyys maailmassa. Lisäksi moraalinen kasvu -aihealue

käsittelee hyvää elämää ja vastuuta elämässä. Kuudennen luokan tavoitteista tähän linkittyy opsin

sisällöstä seuraavat kohdat: "kehittää arvostelukykyään ja kykyään eettiseen toimintaan ja oppia

huomaamaan kohtaamiensa arkipäivän tilanteiden eettiset ulottuvuudet ja käyttämään eettisen

ajattelun taitoja ja katsomuksellista harkintaa", "omaksua ja sisäistää ihmisoikeuksien,

suvaitsevaisuuden, maailman laajuisen oikeudenmukaisuuden ja kestävän kehityksen periaatteita ja

oppia kantamaan vastuuta itsestään, toisista ihmisistä, yhteiskunnasta ja luonnosta". Sisällöstä

demokratia, toimiminen kansalaisena, kestävä kehitys sekä etiikka ja hyvä elämä -otsikon sisältö

ovat sisällytettävissä tähän opintokäyntiin. 1-5. ja 6.-luokan tavoitteet ja sisällöt ovat näiltä osin

riittävän lähellä toisiaan ja tehtävän sekä keskustelusisällön jakautuminen ikäryhmittäin on helposti

toteutettavissa.

2. Aiheen pohjustaminen

Suomen Punaisen Ristin tutustumiskäynti tulee pohjustaa järjestön perusesittelyllä. Aihetta voidaan

lähestyä esimerkiksi Nälkäpäivä-tapahtuman kautta, esitteillä, internet-sivuihin tutustumalla ja

keskustelemalla. Toiminta Suomessa käsittää sosiaalipalvelut, terveyden edistämisen, hätään

joutuneiden auttamisen, valmiustoiminnan onnettomuuksien varalle, työskentelyn

maahanmuuttajien parissa, erilleen joutuneiden perheenjäsenten etsinnän, rikosten uhrien

tukemisen, kouluttamisen ja nuorisotyön. Terveyden edistämistyötä voidaan esitellä laajemmin

esim. käsittelemällä päihdevalistusta. Sosiaalipalveluja voidaan havainnollistaa esimerkiksi

seuraavalla tarinalla:

”Dementoitunut, parkinsonintautia, sydänvikaa ja nivelkulumaa sairastava mummo

asuu yksin 4h+k osakkeessa, kotipalvelu käy kolme kertaa päivässä/20 minuuttia

käynti. Ruoka tuodaan lämpötarjottimella kotiin. Silti saattaa olla yöpuku päällä

nukkumassa klo 17, luulee että on yö. Vesihana täysillä vuotamassa käsienpesualtaassa.

Joskus on levykin hehkunut punaisena päällä. Mennyt yöllä klo 1 ulos yöpuku päällä

ilman avaimia etsimään aamulehteä postilaatikosta. Naapuri pelastanut pakkasesta ja

soittanut tyttären naapurikaupungista hätiin.”

(SPR ja Stakes, Havaintoja huono-osaisuudesta)

Epäkohtia tämän tarinan henkilön elämässä ja oppilaiden oman elinpiirin tuttavien kirjossa tulee

pohtia yhteisellä ja parikeskustelulla. Mitä on auttaminen? Tämä toimii otsikkona keskusteluissa ja

piirrostöissä. Arjen auttamisessa on eri alueita, joista voidaan siirtyä maailmalla auttamiseen. Miten

järjestöt auttavat? SPR:n ajankohtaiset projektit etsitään internetistä. Mitä jokainen voi tehdä?

3. Vierailun taustatyö

Kontti, on SPR:n keräyspiste, jonne kerätään vaatetta ja kaikenlaista tavaraa. Kangas eri muodoissa

on tärkeä keräyskohde. Lisäksi voidaan puhua muista mahdollisista tavaroista, mistä voi olla

muualla maailmassa pulaa tai hyötyä. Tässä voi käyttää apuna SPR:n Kaikkialla Maailmassa –

esitettä, josta sopivat sivut ohessa kopioina. Jokainen kerää kotitehtävänä kotoa sekä mahdollisesti

naapureilta, sukulaisilta ja tuttavilta ylimääräistä tavaraa ja vaatetta. Oppilaat keräävät itse

lahjoitettavat tavarat ja tuovat ne koululle. Vierailua ennen sovitaan ryhmästä suunnilleen

samanikäinen työpari. Katsotaan kuljetus painavalle ja tilaa vievälle Konttiin vietävälle tavaralle ja

järjestetään ryhmän kulkeminen. ( Riippuen koulun sijainnista opintokäynnin voisi sijoittaa neljän

viikon jakson suoritukseksi, kevätretken yhteyteen tai muuten soviteltavaksi kurssisuoritukseksi.

Mikä koulu on Kontin lähietäisyydellä itse vierailu olisi yhden viikon et –tunnit, joskin

todellisuudessa siihen kertaan tarvitaan enemmän kuin 45-minuuttia. Kotona suoritettava

valmistelu ja keräystyö sekä noin kaksoistunnin verran kestävä käynti voidaan mahdollisesti

kompensoida vapauttavasta viikkotunnista tämän jakson suorittamisen jälkeen. )

4. Vierailu

Oppilas tuntee järjestön toimintaperiaatteet etukäteen tutustumisen ansioista ja on nähnyt vaivaa

vietävien tavaroiden hankinnassa ja kuljetuksessa. Muiden tuomat tavarat ovat selventäneet hänelle

lahjoituksen monipuolisuutta. Kontilla parit tai pienryhmät jakautuvat aikuisten johdolla

tutustumaan Kontin sisältöön ja toimintaan. Tämän jälkeen omat tuomiset puretaan ja lajitellaan.

Oppilaat tekevät itse pakkaamisen, hyllytyksen ja jopa vaatteiden paalutuksen. Käytännön työ vie

heitä lähemmäksi yhdistyksen toimintaa ja toteuttaa näin oppimistavoitteita ja –sisältöjä.

Kannustava kokemus voi johdattaa heitä jatkossakin vapaaehtoistyöhön, lahjoituksiin ja painottaa

asioiden pohdintaa toisten ihmisten kannalta. Aihe vie pohjustuksen, toteutuksen ja

jälkikeskustelun kanssa 4 viikkotuntia. Käyntikertaan tulee varata enemmän kuin yhden oppitunnin

verran aikaa. Päivän päättyminen tapahtumalla olisi joustavin tapa järjestää käynti.

5. Oman työn valinta ja pohdintaa

Valitsin aiheen johtuen omasta mielenkiinnostani yhdistystä kohtaan. En alkuun osannut päättää

mihin aihealueeseen keskittäisin ”opintokäynnin”. Päädyin käytännönläheisyyden vuoksi Konttiin.

Puuvillan paaluttaminen oli uusi tieto ja ryhdyinkin pohtimaan paljonko ylimääräistä materiaalia

erilaisista kodeista löytyisi. Kontti on sijainnut Malmin työpaikkani lähistöllä, mutta on sittemmin

lakkautettu ja toimintaa on nyttemmin eniten Keski-Suomessa. Halusin kuitenkin tehdä työn tästä

aiheesta maantieteellisestä seikasta välittämättä.

Odotettavissa olisi vaihtelevaa kiinnostusta ja tavaran keräämishalua. Uskon, että jokaiselta

kuitenkin löytyisi jokin vietävä ja lajiteltava tuote. Asian kokeminen olisi varmasti internet-sivuja

mielenkiintoisempaa ja mielekkäämpää. Hyvän tekeminen toisi hyvää mieltä ja jäisi oppilaiden

mieliin pitkäksi aikaa.

Yhteyshenkilöni Jouko Siro oli harmikseni kertausharjoituksissa ja hänellä oli rajoitetusti aikaa

asialleni. Onnistuin kuitenkin saamaan häneltä SPR:n mieltä avartavat esitteet: Kaikkialla

Maailmassa, Havaintoja huono-osaisuudesta sekä Puutu ajoissa –vanhempien opas. Veripalveluun

tehdään Siron mukaan eniten vierailuja, mutta ala-aste käynnille tämä olisi mielestäni turhan

aikainen aihe. Yläasteella ja etenkin lukiossa sen sijaan SPR:n veripalvelu olisi varmasti

erinomainen opintokäyntikohde. ET:stä oppiaineena Sirolla ei ollut kovin muotoutunutta käsitystä,

mutta hän intoutui kuitenkin pohtimaan aihetta ja keskustelun lopuksi oppiaineen hyödyllisyys

olikin noussut nollasta hyvinkin arvokkaaksi.

Lähteet:

Havaintoja huono-osaisuudesta

Puutu ajoissa vanhempien opas

Kaikkialla Maailmassa

www.redcross.fi

haastattelu: Jouko Siro/ Koillis-Helsingin puheenjohtaja, Suomen Punainen Risti